NORMA nr. 9/2011
privind sistemul de raportare contabilă semestrială a entităţilor autorizate, reglementate şi supravegheate de Comisia de Supraveghere a Sistemului de Pensii Private

Norma a fost aprobată în şedinţa Consiliului din data de 20 iulie 2011 şi 
a fost transmisă pentru publicare în Monitorul Oficial, Partea I

Având în vedere prevederile art. 15 alin. (6) din Legea nr. 204/2006 privind pensiile facultative, cu modificările şi completările ulterioare, ale art. 57 alin. (6) şi art. 70 lit. g) din Legea nr. 411/2004 privind fondurile de pensii administrate privat, republicată, cu modificările şi completările ulterioare,
în temeiul dispoziţiilor art. 16, art. 21, art. 22, art. 23 lit. b), f) şi g) şi art. 24 lit. o) din Ordonanţa de urgenţă a Guvernului nr. 50/2005 privind înfiinţarea, organizarea şi funcţionarea Comisiei de Supraveghere a Sistemului de Pensii Private, aprobată cu modificări şi completări prin Legea nr. 313/2005, cu modificările şi completările ulterioare, 
Comisia de Supraveghere a Sistemului de Pensii Private, denumită în continuare Comisie, emite prezenta normă.

CAPITOLUL I
Dispoziţii generale

Art. 1. - Prezenta normă stabileşte modul de întocmire şi depunere a raportărilor contabile semestriale pentru entităţile autorizate, reglementate şi supravegheate de Comisie.
Art. 2. - Prezenta normă se aplică de către următoarele categorii de entităţi: 
a) societăţi de pensii, înfiinţate potrivit prevederilor legale în vigoare; 
b) fonduri de pensii facultative şi fonduri de pensii administrate privat, denumite în continuare fonduri de pensii private; 
c) administratori de fonduri de pensii facultative care sunt societăţi de asigurare sau societăţi de administrare a investiţiilor, pentru activitatea de administrare a fondurilor de pensii facultative; 
d) brokeri de pensii private, societăţi comerciale înfiinţate şi autorizate potrivit prevederilor legale în vigoare şi agenţi de marketing persoane juridice, societăţi comerciale constituite şi autorizate de Comisie, având ca obiect unic de activitate marketingul prospectului schemelor de pensii facultative. 
Art. 3. - (1) Raportările contabile semestriale se întocmesc în conformitate cu prevederile Legii contabilităţii nr. 82/1991, republicată, cu modificările şi completările ulterioare, şi cu prevederile Normei nr. 14/2007 privind reglementările contabile conforme cu Directiva a IV-a a Comunităţilor Economice Europene aplicabile entităţilor autorizate, reglementate şi supravegheate de Comisia de Supraveghere a Sistemului de Pensii Private, aprobată prin Hotărârea Comisiei de Supraveghere a Sistemului de Pensii Private nr. 37/2007, cu modificările şi completările ulterioare. 
(2) Entităţile prevăzute la art. 2 completează formularele de raportare contabilă semestrială, în lei, folosind planul de conturi aplicabil fiecărei categorii de entităţi, conform reglementărilor contabile specifice în vigoare. 
Art. 4. - Termenii şi expresiile utilizate în prezenta normă au semnificaţiile prevăzute la art. 2 din Legea nr. 204/2006 privind pensiile facultative, cu modificările şi completările ulterioare şi la art. 2 din Legea nr. 411/2004 privind fondurile de pensii administrate privat, republicată, cu modificările şi completările ulterioare.

CAPITOLUL II
Sistemul de raportare contabilă semestrială 

Art. 5. - (1) Raportările contabile semestriale aplicabile entităţilor prevăzute la art. 2 trebuie să ofere o imagine reală a activelor, datoriilor, poziţiei financiare, precum şi a rezultatului acestora.
(2) Raportările contabile semestriale aferente entităţilor prevăzute la art. 2 se semnează de către administratorul acestora sau persoana care asigură conducerea entităţii şi de către persoanele în drept, cuprinzând şi numele în clar al acestora. 
(3) Rândul corespunzător calităţii persoanei care a întocmit raportările contabile semestriale, se completează astfel: 
a) directorul economic, contabilul-şef sau altă persoană împuternicită să îndeplinească această funcţie, potrivit legii, sau 
b) persoanele fizice sau juridice, cu care s-au încheiat contracte de prestări de servicii, autorizate potrivit legii, membre ale Corpului Experţilor Contabili şi Contabililor Autorizaţi din România, potrivit legii.
Art. 6. - (1) Raportările contabile semestriale aplicabile entităţilor prevăzute la art. 2 se întocmesc pe baza ultimei balanţe de verificare a conturilor sintetice la 30 iunie a anului pentru care se întocmeşte raportarea, în concordanţă cu balanţele de verificare ale conturilor analitice, după înregistrarea operaţiunilor evidenţiate în documente justificative.
(2) În cazul operaţiunilor contabile pentru care nu se întocmesc documente justificative, înregistrările în contabilitate se fac pe bază de note de contabilitate, în conformitate cu prevederile legislaţiei în vigoare.
(3) Corectarea înregistrărilor făcute în contabilitate se face pe baza notelor de contabilitate întocmite în acest scop, cu menţionarea documentului, datei şi numărului de ordine al operaţiunii care face obiectul corecţiei. 
(4) Înregistrările în contabilitate se fac cronologic, prin respectarea succesiunii documentelor după data de întocmire sau de intrare a acestora în entitate şi sistematic, în conturi contabile sintetice şi analitice.
Art. 7. - Răspunderea pentru aplicarea necorespunzătoare a reglementărilor contabile precum şi pentru prelucrarea datelor financiar – contabile cu ajutorul programelor informatice revine administratorului, căruia îi sunt aplicabile dispoziţiile art. 10 alin. (1) şi alin. (4) din Legea contabilităţii nr. 82/1991, republicată, cu modificările şi completările ulterioare.

CAPITOLUL III
Prevederi privind sistemul de raportare contabilă semestrială 
aplicabil societăţilor de pensii

Art. 8. - Societăţile de pensii trebuie să întocmească pentru propria lor activitate raportări contabile semestriale.
Art. 9. - (1) Dosarul raportărilor contabile semestriale ale unei societăţi de pensii trebuie să cuprindă:
a) raportările contabile semestriale – pe suport hârtie, semnate şi ştampilate, şi în format electronic; 
b) balanţa de verificare a conturilor sintetice la 30 iunie a anului pentru care se întocmeşte raportarea contabilă semestrială – pe suport de hârtie, semnată şi ştampilată pe fiecare pagină.
(2) Raportările contabile semestriale prevăzute la alin. (1) lit. a) trebuie să cuprindă:
a) Situaţia activelor, datoriilor şi capitalurilor proprii , conform anexei nr. A1; 
b) Contul de profit şi pierdere, conform anexei nr. A2; 
c) Date informative, conform anexei nr. A3. 
Art. 10. - (1) Societăţile de pensii depun la Comisie raportările contabile semestriale, până la data de 16 august a fiecărui an, astfel:
a) în format electronic – prin aplicaţia CSSPP-FRP. Aplicaţia şi instrucţiunile de utilizare sunt prezentate în pagina web a Comisiei, respectiv https://w3.csspp.ro/itbox/.
b) pe suport de hârtie – componentele dosarului raportărilor contabile semestriale, aşa cum sunt prevăzute la art. 9, semnate şi ştampilate, conform legii. 
(2) În 5 zile lucrătoare de la transmiterea raportărilor contabile aferente datei de 30 iunie a fiecărui an la Comisie, administratorii de fonduri de pensii administrate privat au obligaţia de a le publica pe pagina de web proprie societăţii de pensii.
Art. 11. - Pentru asigurarea informaţiilor destinate sistemului instituţional al statului, societăţile de pensii trebuie să depună la unităţile teritoriale ale Ministerului Finanţelor Publice raportările contabile semestriale, conform prevederilor legislaţiei în vigoare.

CAPITOLUL IV
Prevederi privind sistemul de raportare contabilă semestrială
aplicabil fondurilor de pensii private

Art. 12. - Administratorii de fonduri de pensii facultative şi/sau fonduri de pensii administrate privat, numite în continuare fonduri de pensii private, trebuie să întocmească raportări contabile semestriale pentru fiecare fond de pensii privat pe care îl administrează.
Art. 13. - (1) Dosarul raportărilor contabile semestriale ale unui fond de pensii privat trebuie să cuprindă:
a) raportările contabile semestriale – pe suport hârtie semnate şi ştampilate şi în format electronic; 
b) balanţa de verificare a conturilor sintetice la data de 30 iunie a anului pentru care se întocmeşte raportarea contabilă semestrială – pe suport de hârtie, semnată şi ştampilată pe fiecare pagină.
(2) Raportările prevăzute la alin. (1) lit. a) trebuie să cuprindă:
a) Situaţia activelor, datoriilor şi capitalurilor proprii, conform anexei nr. B1; 
b) Situaţia veniturilor şi cheltuielilor, conform anexei nr. B2.
Art. 14. - (1) Pentru fiecare fond de pensii privat, administratorul acestuia depune la Comisie raportările contabile semestriale, până la data de 16 august a fiecărui an, astfel:
a) în format electronic – prin aplicaţia CSSPP-FRP. Aplicaţia şi instrucţiunile de utilizare sunt prezentate în pagina web a Comisiei, respectiv https://w3.csspp.ro/itbox/.
b) pe suport de hârtie – componentele dosarului raportărilor contabile semestriale, aşa cum sunt prevăzute la art. 13, semnate şi ştampilate, conform legii. 
(2) În 5 zile lucrătoare de la transmiterea raportărilor contabile semestriale la Comisie, întocmite pentru fiecare fond de pensii private pe care îl administrează, administratorii acestora au obligaţia de a le publica pe pagina proprie de web.

CAPITOLUL V
Prevederi privind sistemul de raportare contabilă semestrială 
aplicabil administratorilor fondurilor de pensii facultative care sunt societăţi de
administrare a investiţiilor sau societăţi de asigurări

Art. 15. - Administratorii de fonduri de pensii facultative, prevăzuţi la art. 2 lit. c) au obligaţia să întocmească raportări contabile semestriale, denumite în continuare raport financiar semestrial.
Art. 16. - (1) Dosarul raportului financiar semestrial privind administrarea fondurilor de pensii facultative cuprinde două seturi de documente: 
a) raportările contabile semestriale însoţite de balanţa de verificare a conturilor sintetice, la data de 30 iunie a anului pentru care se întocmeşte raportarea, specifice activităţii de administrare a fondurilor de pensii private – pe suport de hârtie, semnate şi ştampilate şi în format electronic;
b) un exemplar al raportărilor contabile semestriale şi balanţa de verificare sintetică, întocmită conform reglementărilor contabile emise de Comisia de Supraveghere a Asigurărilor sau, după caz, de Comisia Naţională a Valorilor Mobiliare – pe suport de hârtie, semnate şi ştampilate.
(2) Raportările prevăzute la alin. (1) lit. a) trebuie să cuprindă:
a) Situaţia activelor, datoriilor şi capitalurilor proprii, conform anexei nr. C1; 
b) Situaţia veniturilor şi cheltuielilor, conform anexei nr. C2. 
Art. 17. - Raportul financiar semestrial se depune la Comisie până la data de 16 august a fiecărui an, astfel:
a) în format electronic – prin aplicaţia CSSPP-FRP. Aplicaţia şi instrucţiunile de utilizare sunt prezentate în pagina web a Comisiei, respectiv https://w3.csspp.ro/itbox/.
b) pe suport de hârtie – componentele dosarului raportului financiar semestrial, aşa cum sunt prevăzute la art. 16, semnate şi ştampilate, conform legii. 

CAPITOLUL VI
Prevederi privind sistemul de raportare contabilă semestrială 
aplicabil entităţilor prevăzute la art. 2 lit. d)

Art. 18. - Entităţile prevăzute la art. 2 lit. d) trebuie să întocmească pentru propria lor activitate raportări contabile semestriale.
Art. 19. - (1) Dosarul raportărilor contabile semestriale ale entităţilor prevăzute la art. 2 lit. d) trebuie să cuprindă:
a) raportările contabile semestriale – pe suport de hârtie, semnate şi ştampilate şi în format electronic; 
b) balanţa de verificare a conturilor sintetice la 30 iunie a anului pentru care se întocmeşte raportarea contabilă semestrială – pe suport de hârtie, semnată şi ştampilată pe fiecare pagină.
(2) Raportările contabile semestriale prevăzute la alin. (1) lit. a) trebuie să cuprindă:
a) Situaţia activelor, datoriilor şi capitalurilor proprii, conform anexei nr. A1; 
b) Contul de profit şi pierdere, conform anexei nr. A2; 
c) Date informative, conform anexei nr. A3.
Art. 20. - Entităţile prevăzute la art. 2 lit. d) depun la Comisie raportările contabile semestriale, până la data de 16 august a fiecărui an, astfel:
a) în format electronic – prin aplicaţia CSSPP-FRP. Aplicaţia şi instrucţiunile de utilizare sunt prezentate în pagina web a Comisiei, respectiv https://w3.csspp.ro/itbox/.
b) pe suport de hârtie – componentele dosarului raportărilor contabile semestriale, aşa cum sunt prevăzute la art. 19, semnate şi ştampilate, conform legii. 
Art. 21. - Pentru asigurarea informaţiilor destinate sistemului instituţional al statului, entităţile prevăzute la art. 2 lit. d) trebuie să depună la unităţile teritoriale ale Ministerului Finanţelor Publice raportările contabile semestriale, conform prevederilor legislaţiei în vigoare.

CAPITOLUL VII
Instrucţiuni aplicabile entităţilor care nu au desfăşurat activitate

Art. 22. - Entităţile autorizate, reglementate şi supravegheate de Comisie, care nu au desfăşurat activitate de la începutul exerciţiului financiar până la sfârşitul perioadei de raportare, nu întocmesc raportări contabile semestriale, acestea urmând să depună la Comisie, până la data de 16 august a fiecărui an, o declaraţie pe propria răspundere în acest sens, care să cuprindă cel puţin următoarele date de identificare, astfel:
a) Pentru administratorii de fonduri de pensii care sunt societăţi de pensii, societăţi de asigurări şi societăţi de administrare a investiţiilor, precum şi pentru entităţile prevăzute la art. 2 lit. d): (i) denumirea completă, conform certificatului de înregistrare al administratorului la Oficiul Naţional al Registrului Comerţului; (ii) adresa completă şi numărul de telefon; (iii) numărul de înregistrare la Oficiul Naţional al Registrului Comerţului; (iv) codul unic de înregistrare; (v) capitalul social.
b) Pentru fondurile de pensii facultative şi fondurile de pensii administrate privat: (i) denumirea completă; (ii) numărul de înregistrare în Registrul Comisiei, conform autorizaţiei de funcţionare; (iii) o menţiune cu privire la faptul că fondul nu a încasat contribuţii. 

CAPITOLUL VIII
Dispoziţii finale

Art. 23. - Entităţile prevăzute la art. 2 depun dosarul raportărilor contabile semestriale la registratura Comisiei sau la oficiile poştale, prin scrisori cu valoare declarată, potrivit prevederilor Hotărârii Guvernului nr. 627/1995 privind îmbunătăţirea disciplinei depunerii bilanţurilor contabile şi a altor documente cu caracter financiar-contabil şi fiscal, de către agenţii economici şi alţi contribuabili.
Art. 24. - Termenele prevăzute de prezenta normă care expiră într-o zi de sărbătoare legală sau într-o zi nelucrătoare se prelungesc până la sfârşitul următoarei zile lucrătoare.
Art. 25. - Entităţile prevăzute la art. 2 au obligaţia de a asigura concordanţa dintre datele operaţionale, documentele justificative şi informaţiile prezentate în raportările contabile, iar contabilitatea acestora trebuie să asigure înregistrarea cronologică şi sistematică, prelucrarea, publicarea şi păstrarea informaţiilor cu privire la poziţia financiară, performanţa financiară şi alte informaţii referitoare la activitatea desfăşurată. 
Art. 26. - (1) Constituie contravenţii următoarele fapte:
a) neîntocmirea raportărilor contabile semestriale;
b) netransmiterea, transmiterea cu întârziere sau transmiterea documentelor prevăzute la art. 9, art. 13, art. 16 şi art. 19, cu date sau informaţii eronate către Comisie;  
c) nerespectarea prevederilor referitoare la termenul de publicare pe pagina proprie de web a informaţiilor, prevăzut la art. 10 alin. (2) şi art. 14 alin. (2);
d) deţinerea, cu orice titlu, de elemente de natura activelor şi datoriilor, precum şi efectuarea de operaţiuni economico-financiare, fără să fie înregistrate în contabilitate;
e) nerespectarea celorlalte obligaţii prevăzute de prezenta normă.
(2) Săvârşirea de către entităţile prevăzute la art. 2 a vreuneia din faptele prevăzute la alin. (1) se sancţionează conform prevederilor art. 38 lit. c), art. 120 alin. (1), art. 121 alin. (2) – (11) din Legea nr. 204/2006, şi respectiv, art. 81 alin. (1) lit. c), art. 140 alin. (1), art. 141 alin. (2) – (11) din Legea nr. 411/2004.
Art. 27. - Anexele A1, A2, A3, B1, B2, C1 şi C2 fac parte integrantă din prezenta normă.
Art. 28. - Prevederile prezentei norme se aplică începând cu raportările contabile aferente semestrului I al anului 2011.

PARTEA I
FORMULARISTICA NECESARĂ PROGRAMULUI DE ASISTENŢĂ

ANEXA nr.1 

NOMENCLATOR - FORME DE PROPRIETATE
___________________________________________________________
Codul Denumirea
_______________________________________________________ ___
10 PROPRIETATE DE STAT
11 Regii autonome
12 Societăţi comerciale cu capital integral de stat
13 Alte unităţi economice de stat netransformate în societăţi comerciale sau regii autonome
14 Companii şi societăţi naţionale
20 PROPRIETATE MIXTĂ (cu capital de stat şi privat)
PROPRIETATE MIXTĂ (cu capital de stat - sub 50%)
21 Societăţi comerciale cu capital de stat autohton şi de stat străin
22 Societăţi comerciale cu capital de stat şi privat autohton şi străin
23 Societăţi comerciale cu capital de stat şi privat autohton
24 Societăţi comerciale cu capital de stat şi privat străin
PROPRIETATE MIXTĂ (cu capital de stat - 50% şi peste 50%)
25 Societăţi comerciale cu capital de stat autohton şi de stat străin
26 Societăţi comerciale cu capital de stat şi privat autohton şi străin
27 Societăţi comerciale cu capital de stat şi privat autohton
28 Societăţi comerciale cu capital de stat şi privat străin
30 PROPRIETATE INDIVIDUALĂ - PRIVATĂ
(cu capital: privat autohton, privat autohton şi străin, privat străin, societăţi agricole)
31 Societăţi comerciale în nume colectiv
32 Societăţi comerciale în comandită simplă
33 Societăţi comerciale în comandită pe acţiuni
34 Societăţi comerciale pe acţiuni
35 Societăţi comerciale cu răspundere limitată
36 Societăţi agricole
37 Societăţi comerciale cu capital de stat, privatizate în cursul anului 2007
40 PROPRIETATE COOPERATISTĂ
41 Cooperative de consum
42 Cooperative meşteşugăreşti
43 Cooperative şi asociaţii agricole netransformate
44 Cooperative de credit
50 PROPRIETATE OBŞTEASCĂ (societăţi comerciale apaţinând organizaţiilor şi instituţiilor politice şi obşteşti)

PARTEA A II-A
CORELAŢII DE VERIFICARE DIN CADRUL FORMULARELOR 
ŞI ÎNTRE FORMULARE

I. Corelaţiile din cadrul formularelor din raportările contabile la 30 iunie 2011

SITUATIA ACTIVELOR, DATORIILOR SI CAPITALURILOR PROPRII
(cod 10)

Rd.06 = rd.01 la 05						col.1 şi 2 
Rd.11 = rd.07 la 10						col.1 şi 2
Rd.18 = rd.12 la 17						col.1 şi 2
Rd.19 = rd.06 + 11 + 18					col.1 şi 2
Rd.22 = rd.20 +21						col.1 şi 2
Rd.28 = rd.23 la 27						col.1 şi 2
Rd.31 = rd.29 + 30						col.1 şi 2
Rd.33 = rd.22 + 28 + 31 +32					col.1 şi 2
Rd.43 = rd.35 la 42						col.1 şi 2
Rd.44 = rd.33 + 34 – 43 -59.2					col.1 şi 2	
Rd.45 = rd.19 + 44 -59.1 					col.1 şi 2
Rd.54 = rd.46 la 53						col.1 şi 2
Rd.58 = rd.55 la 57						col.1 şi 2
Rd.59 = rd.59.1 + 59.2					col.1 şi 2
Rd.62 = rd.60 + 61						col.1 şi 2
Rd.70 = rd.65 la 69					            col.1 şi 2
Rd.79 = rd.62 + 63 + 64 + 70 – 71 + 72 – 73 +74 – 75 + 76 – 77 – 78        col.1 şi 2 

CONTUL DE PROFIT SI PIERDERE (cod 20)
    
Rd.01 >= 0						            col.1 şi 2 
Rd.01 = rd.02 + 03						col.1 şi 2 
Rd.06 = rd.01 + 04 + 05					col.1 şi 2
Rd.07 = rd.08 la 10						col.1 şi 2
Rd.11 = rd.12 + 13						col.1 şi 2
Rd.14 = rd.15 - 16						col.1 şi 2
Rd.17 = rd.18 - 19						col.1 şi 2
Rd.20 = rd.21 la 23						col.1 şi 2
Rd.24 = rd.25 – rd.26  					col.1 şi 2
Rd.27 = rd.07 + 11 + 14 + 17 + 20 + 24			col.1 şi 2
Rd.28 = if(rd.06>27,rd. 06 – 27,0)            			col.1 şi 2
Rd.29 = if (rd.27>=06,rd. 27 – 06,0)      			col.1 şi 2	
Rd.32 >= rd.33                          				col.1 şi 2
Rd.34 >= rd.35                          				col.1 şi 2
Rd.37 = rd.30 + 32 + 34 + 36 				col.1 şi 2
Rd.38 = rd.39 - 40						col.1 şi 2
Rd.41 >= rd.42					            col.1 şi 2
Rd.44 = rd.38 + 41 + 43					col.1 şi 2
Rd.45 = if(rd.37>44, rd. 37 – 44,0)              			col.1 şi 2
Rd.46 = if (rd.44>=37,rd. 44 – 37,0)      			col.1 şi 2
Rd.47 = rd.06 + 37 – 27 – 44,                                                 col.1 şi 2
              dacă rd.06 + 37 – 27 – 44 >= 0
Rd.48 = rd.27 + 44 – 06 – 37,				 	col.1 şi 2
              dacă rd.06 + 37 – 27 – 44 < 0
Rd.51 = if(rd.49>50, rd.49– 50,0)         		            col.1 şi 2
Rd.52 = if(rd.50>=49, rd.50–49,0)                                	col.1 şi 2
Rd.53 = rd.06 + 37 + 49					col.1 şi 2
Rd.54 = rd.27 + 44 + 50					col.1 şi 2
Rd.55 = if(rd.53>54, rd. 53 – 54, 0)                                       col.1 şi 2
Rd.56 = if (rd.54>=53, rd. 54 – 53,0)                                     col.1 şi 2
Rd.58 = if(rd.55>=57, rd.55-57,0)			            col.1 şi 2
Rd.59 = if(rd.57>55 şi rd.56=0,rd. 57– 55,0)                         col.1 şi 2
Rd.59 = if(rd.56+57>0 şi rd.55=0,rd.56+57,0)                       col.1 şi 2 

DATE INFORMATIVE (cod 30)

    Rd. 01+02 = 1                                                 (col. 1)

    Totaluri pe orizontala:
    Col. 1 = col. 2 + 3 (se repeta de la rd.03 la 22)

    Totaluri pe verticala:
    Rd. 03 = rd. 04 + 08 + 14 la 18 + 22            (col. 1, 2 şi 3)
    Rd. 04 = rd. 05 la 07                                     (col. 1, 2 şi 3)
    Rd. 08 = rd. 09 la 13                                     (col. 1, 2 şi 3)
    Rd. 18 = rd. 19 la 21                                     (col. 1, 2 şi 3)

    Rd. 24 >= Rd.25                                               (col.1)
    Rd. 26 >= Rd.27                                               (col.1)
    Rd. 28 >= Rd.29                                               (col.1)

    Rd. 31 = rd. 32 la 34                                     (col. 1 şi 2)
    Rd. 35 = rd. 36 + 42                                      (col. 1 şi 2)
    Rd. 36 = rd. 37 la 41                                     (col. 1 şi 2)
    Rd. 42 = rd. 43 + 44                                      (col. 1 şi 2)
    Rd. 50 = rd. 51 la 55                                     (col. 1 şi 2)
    Rd. 57 = rd. 58 + 59                                      (col. 1 şi 2)
    Rd. 60 = rd. 61 + 62                                      (col. 1 şi 2)
    Rd. 63 = rd. 64 + 65                                      (col. 1 şi 2)
    Rd. 66 = rd. 67+70+73+76+79+82+83+86 la 90  (col. 1 şi 2)
    Rd. 67 = rd. 68 + 69                                      (col. 1 şi 2)
    Rd. 70 = rd. 71 + 72                                      (col. 1 şi 2)
    Rd. 73 = rd. 74 + 75                                      (col. 1 şi 2)
    Rd. 76 = rd. 77 + 78                                      (col. 1 şi 2)
    Rd. 79 = rd. 80 + 81                                      (col. 1 şi 2)
    Rd. 83 = rd. 84 + 85                                      (col. 1 şi 2)
    Rd. 91 = rd. 92 la 94                                     (col. 1 şi 2)

II. Corelaţiile dintre formularele de raportare contabilă la 30.06.2011

Corelaţiile conţin membri de forma FF.RR.C unde: 
FF = cod formular, 
RR = nr. rând, 
C = nr. coloană

1.Corelaţii între F10 şi F20
 
Profit
10.76.2. = 20.58.2 

Pierdere
10.77.2 = 20.59.2

2.Corelaţii între F10 şi F30
 
Profit
10.76.2. = 30.01.2 

Pierdere
10.77.2 = 30.02.2

10.43.2 + 10.54.2 >= 30.03.1

3. Corelaţii între F20 si F30

 20.21.1 >= 30.95.1
 20.21.2 >= 30.95.2

NOTĂ INFORMATIVĂ

Pentru a se putea respecta cerinţele aplicaţiei informatice BILANŢ, la preluarea datelor şi verificarea corelaţiilor trebuie să ţineţi seama de următoarea corespondenţă între rândurile formularului cod F10:

Rând				Rând 
din formularul cod F10,	              din formularul cod F10,
aşa cum apare în		              aşa cum apare în
formularele elaborate de                          aplicaţia informatică
C.S.S.P.P.		                                    
------------------------------------------------------------------------------------
01 					10
02 					20
…					…
…					…
58					580
59 					590
59.1 				591
59.2 				592
60 					600
61					610
…					…
…					…
79	790